સેટેલાઇટ ગેંગરેપની ઘટનાના મુદ્દે CBI તપાસ અને 164 હેઠળ મેજિસ્ટ્રેટ સમક્ષ નિવેદન લેવાની માગ કરતી અરજીનો હાઇકોર્ટ દ્વારા નિકાલ કરવામાં આવ્યો છે. સુનાવણી દરમિયાન રાજ્ય સરકારે હાઇકોર્ટનું ધ્યાન દોર્યું કે, ‘કેસના તપાસ અધિકારી બદલવામાં આવ્યા છે અને પીડિતાનું 164 મુજબનું નિવેદન પણ મેજિસ્ટ્રેટ સમક્ષ આજે લેવાઇ જશે. તેવા તબક્કે આ અરજીના મુખ્ય બંને મુદ્દાનું નિરાકરણ થઇ જતું હોવાથી અરજીને પેન્ડિંગ રાખવાનો અર્થ રહેતો નથી.' આ રજૂઆતના આધારે જસ્ટિસ આર.પી. ઢોલરિયાએ નોંધ્યું હતું કે,‘આ કેસના તપાસ અધિકારીની વર્તણૂકનો મુદ્દાનો હાલ નિકાલ થઇ ગયો છે અને પીડિતાના નિવેદનનો પ્રશ્ન ઉકેલાઇ ગયો છે. ત્યારે એ સંજોગોમાં રિટમાં વધુ કાર્યવાહીને સ્થાન રહેતુ નથી. જોકે, પીડિત પક્ષને વાંધો હોય તો તેઓ કોર્ટ સમક્ષ અરજી કરી શકે છે.'